**N á j o m n á z m l u v a**

 uzavretá podľa ustanovenia § 663 a nasl. Občianskeho zákonníka

medzi:

čl. I.

Nájomca: COOP Jednota Nové Zámky, spotrebné družstvo

 Hlavné nám. č. 6, 940 49 Nové Zámky

 v mene ktorej koná:

 Ing. Štefan Mácsadi, predseda predstavenstva

 Vladimír Kuzma, podpredseda predstavenstva

 IČO: 00168882

 DIČ: 2020401262

 - zapísaná v obchodnom registri vedenom Okresným súdom v Nitre

 odd. Dr, vl. č. 60/N

Prenajímateľ: Obec Dvory nad Žitavou

 Hlavné námestie č. 6, 941 31 Dvory nad Žitavou

 v mene ktorej koná:

 Ing. Jozef Kálazi, starosta obce

 IČO: 00308897

čl. II.

Predmetom nájmu je nehnuteľnosť - pozemok vo výmere 1900 m2, ktorý tvoria časti parciel zapísané v katastri nehnuteľností Správa katastra Nové Zámky na LV č. 1 ako C-KN parcely č. 2/1 C-KN – ostatné plochy vo výmere 3275 m2, parc. č. 3/1 – ostatné plochy vo výmere 2594 m2, parc. č. 4 – zastavané plochy a nádvoria vo výmere 2991 m2, parc. č. 8 – zastavané plochy a nádvoria vo výmere 10714 m2, parc. č. 310 – zastavané plochy a nádvoria vo výmere 822 m2, parc. č. 311 – ostatné plochy vo výmere 5138 m2 a parc. č.  312/1 – ostatné plochy vo výmere 2752 m2 (podľa priloženého náčrtu), katastrálne územie Dvory nad Žitavou.

Zámer Obce Dvory nad Žitavou na prenájom a prenájom predmetných nehnuteľností bol schválený obecným zastupiteľstvom dňa 16. 05.2011 uznesením č. 91/160052011 a taktiež dňa 01.12.2011 uznesením č. 153/01122011.

Pozemok sa prenajíma za účelom vybudovania odbočovacích pruhov a napojenia spevnených plôch na cestnú sieť v súvislosti s výstavbou Supermarketu Dvory nad Žitavou nájomcom.

 čl. III.

Táto zmluva sa uzatvára na dobu životnosti vybudovanej cestnej komunikácie na predmete nájmu.

 čl. IV.

1. Nájomné za užívanie pozemku je zmluvnými stranami dohodnuté vo výške 1 Euro ročne.

2. Nájomné zaplatí nájomca dopredu na dobu 30 rokov do konca januára 2012 na základe

faktúry vystavenej prenajímateľom.

 čl. V.

1. Nájomca prehlasuje, že pozemok je spôsobilý na dohovorené užívanie.

2. Nájomca sa zaväzuje užívať pozemok v rozsahu a za podmienok určených v tejto zmluve, užívať ho výlučne na dohodnutý účel.

3. Prenajímateľ súhlasí, aby nájomca dal predmet nájmu do podnájmu Správcovi cestnej komunikácie už bez ďalšieho osobitného súhlasu prenajímateľa.

 čl. VI.

1. Ak sa prenajímateľ s nájomcom nedohodnú na skončení nájomného pomeru, skončí nájom uplynutím doby, na ktorú bol dohodnutý. Dohoda musí mať písomnú formu.

2. Zmluvné strany sa dohodli, že nájom nie je možné skončiť výpoveďou.

 čl. VII.

Po skončení nájmu je nájomca povinný odovzdať prenajímateľovi pozemok v stave po vybudovaní odbočovacích pruhov a spevnených plôch, o čom spíše prenajímateľ s nájomcom zápisnicu.

 čl. VIII.

1. Zmeny a doplnky k tejto zmluve musia mať písomnú formu, inak sú neplatné.

2. Túto zmluvu uzavreli účastníci slobodne, vážne, určite a zrozumiteľne prehlasujúc, že obsahuje ich skutočnú vôľu, o prejave a obsahu ktorej ani v budúcnosti nemôžu vzniknúť žiadne pochybnosti.

3. Táto zmluva bola na znak súhlasu po prečítaní a pochopení jej obsahu účastníkmi podpísaná.

4. Táto zmluva je vyhotovená v 4 vyhotoveniach, z ktorých každá zmluvná strana obdrží po dvoch vyhotoveniach.

5. Táto zmluva nadobúda platnosť dňom podpísania obidvomi zmluvnými stranami a účinnosť v zmysle zák. č. 546/2010 Z.z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony, ňom nasledujúcim po dni jej zverejnenia.

v Dvoroch nad Žitavou, dňa 7.12.2011

Nájomca:

COOP Jednota Nové Zámky, spotrebné družstvo

Ing. Štefan Mácsadi, predseda predstavenstva .........................................

Vladimír Kuzma, podpredseda predstavenstva .........................................

Prenajímateľ:

Obec Dvory nad Žitavou

Ing. Jozef Kálazi, starosta obce .........................................